Jeff Cotton

Jeffrey Ralph Cotton () er ein USA-amerikansk rockegitarist, kjend som medlem av Captain Beefheart and the Magic Band.  Cotton vart først kjend som gitarist i lag med Merrell and the Exiles, som hadde eit par lokale hittar i 1964 i Los Angeles-området. Han vart så med i Blues in a Bottle, med dei andre framtidige Magic-medlemmane Mark Boston, Bill Harkleroad og John French. Han vart henta inn i The Magic Band i 1967 som erstattar for Ry Cooder.

Cotton spelte slidegitar på konertane deira, og på albuma Strictly Personal, Mirror Man og Trout Mask Replica. For dette fekk han scenenamnet Antennae Jimmy Semens.Han slutta i The Magic Band i 1970 etter å ha blitt angripen av den midlertidige trommeslagaren Jeff Bruschell under ein «gruppesamtale» og braut eit ribbein, men dette var truleg berre dropen i begeret, sidan han hadde opplevd åtte månadar med øvingar for Trout Mask Replica der Beefheart eksperimenterte på gruppa med å ta frå dei søvn, mat og utøve fysisk vald for å bryte ned den mentale tilstanden deira. I 1971 gjekk han inn i bandet MU, som han spelte inn nokre album med. 

Diskografi

med Captain Beefheart & His Magic Band
 Strictly Personal (1968)
 Trout Mask Replica (1969)
 Mirror Man (1967, gjeve ut 1971)

med MU
 MU (1971)
 The Last Album (1974, gjeve ut 1981)
 Children of the Rainbow (1974, gjeve ut 1985)

Kjelder

Denne artikkelen bygger på «Jeff Cotton» frå ,  den 25. april 2020. 
 oppgav desse kjeldene:

Kategori:USA-amerikanske rockegitaristar
Kategori:USA-amerikanske gitaristar
Kategori:The Magic Band-medlemmar